મોરબી : મોરબીમાં સાર્થક વિદ્યાલય ખાતે ત્રિદિવસીય ટીચર્સ ટ્રેનિગનો પ્રારંભ કરાયો છે જેમાં બાલ મનોવિજ્ઞાનથી લઈ હકારાત્મક અભિગમ, મીડીયા ટેક્નોલોજીનો શિક્ષણમાં ઉપયોગ સહિતના વિષયોને લઈ તજજ્ઞો દ્વારા માર્ગદર્શન આપવામાં આવી રહ્યું છે. તા. ૧, ૨ અને ૪ જૂન એમ ત્રણ દિવસ માટે યોજાયેલ આ ટીચર્સ ટ્રેનીંગમાં સાર્થક વિદ્યામંદિર મોરબી આચાર્ય પ્રશિક્ષણના શીર્ષક હેઠળ શિક્ષકોને તાલીમ આપવામાં આવી રહી છે અને બાળકોની જેમ જ શિક્ષકો પણ કેળવણીના પાઠ ભણી બાળકોને આધુનિક અભિગમથી શિક્ષણસ્તર સુધારવાના આ અનેરા પ્રયાસમાં હોંશભેર ભાગ લઈ રહ્યા છે.